Arutelu:Digitaalne signaalitöötlus

message: Artiklis nimetatud isikute eesnimed tuleb välja selgitada ja need nimed linkida. Taivo 7. november 2011, kell 21:41 (EET)
replies: text: Parandatud.  Karl.Tiirik 9. november 2011, kell 16:28 (EET)

message: Keeleline pool
*"...spekuleerinud digitaalsete tehnikate rakendamisele signaalitöötlusel." Spekuleeritakse pigem millegagi seega peaks õigesti olema "...spekuleerinud digitaalsete tehnikate rakendamisega signaalitöötluses.".
*Lõik
"Näiteks 1940ndate lõpp, kui C. Shannon, H. Bode ja teised teadlased firmast Bell Telephone Laboratories arutlesid võimaluse üle kasutada digitaalsete elektriahelate elemente filtreerimise eesmärgil. Kuid sel ajal polnud sobivat riistvara saadaval. Hind, suurus ja vastupidavus soosis traditsioonilisi analoog lahendusi."
oleks ladusam, kui kõik kokku ühte lausesse kirjutada. Näiteks
"Näiteks 1940-ndate lõpus, kui C. Shannon, H. Bode ja teised teadlased firmast Bell Telephone Laboratories arutlesid võimaluse üle kasutada digitaalsete elektriahelate elemente filtreerimise eesmärgil, kuid sel ajal polnud sobivat riistvara saadaval ja hind, suurus ning vastupidavus soosisid traditsioonilisi analooglahendusi."
*Aastaarvude puhul kasuta terves artiklis ühtset stiili, kas alati sidekriipsuga või lihtsalt kokku (nt 1950-ndate, 1940-ndate jne).
*teed rajavaid = teedrajavaid
*heli spektris = helispektris
*Eesti üldkasutatavate lühendite järele ei pea punkti panema.  (st, jt, jne)
*Tühik puudu sidesõna eest lauses "Samamoodi on rakendusi,kus pole vaja ADCd: CD mängijad, tekst-kõneks süntees, digitaalsed heligeneraatorid jt."
*Sõnade järjekord lausetes
Ka teisi esitusi on olemas, kuid need kaks on levinumad., parem oleks nt "On olemas ka teisi esitusi, kuid need kaks on levinumad."
Kõikvõimalikud lineaarsed filtrid tehakse sel viisil. = Sel viisil tehakse kõikvõimalikud lineaarsed filtrid.
Vastupidiselt kutsutakse konvulsiooni kasutavaid filtreid lõpliku impulss-kostega (FIR) filtriteks. = Konvulsiooni kasutavaid filtreid kutsutakse vastupidiselt lõpliku impulss-kostega (FIR) filtriteks.
Allikad ja viitamine
*Allikate viited toimivad ja on tekstis hästi märgistatud.
Vikipeedia tavad
*Vastab igati viki tavadele.
Sisu
*"Kosmos - kosmoses teevad enamasti pilte mehitamata seadmed ja seetõttu on ei ole nende kvaliteet alati parim. DSPga on võimalik ebasoodsates tingimustes tehtud pilte parandada mitmel viisil: heleduse ja kontrasti reguleerimine, müravähendus, fookuse muutmine, teravustamine jne."  - on või ei ole?
*Muidu sisult väga hea ülevaate andev artikkel. 
--SvHu 9. november 2011, kell 18:32 (EET)
----
Sõna "spekuleerima" on artiklis kasutatud tähenduses "oma plaane millelegi rajama" , seega õigesti.
Retsensioonis välja toodud lõik oleks veel parem nii: "Näiteks 1940ndate lõpus arutlesid C. Shannon, H. Bode ja teised teadlased firmast Bell Telephone Laboratories võimaluse üle kasutada digitaalsete elektriahelate elemente filtreerimise eesmärgil. Kuid sel ajal polnud sobivat riistvara saadaval, sest hind, suurus ja vastupidavus soosis traditsioonilisi analooglahendusi." Viimast lauset saaks kindlasti veel paremini sõnastada.
Aastaarvude puhul tuleb kasutada kas "1940. aastate lõpus" või "1940ndate lõpus".
Mida tähendab "(ajas ja amplituudis diskreetne)" esimese lauses? Kui kasutada mitmuses, oleks ehk arusaadavam?
Mitmeid matemaatilisi meetodeid, nagu z-teisendus, hakati kasutama elektroonikainseneride poolt. Sellist lauseehitust võiks vältida. Parem on "Elektroonikainsenerid hakkasid kasutama mitmeid matemaatilisi meetodeid nagu näiteks z-teisendus."
*seismoloogiateadlased ehk seismoloogid
*... viisi, kuidas efektiivselt ...
*... arendati välja riistvara, mis sobis paremini digitaalsete filtrite rakendamiseks, ja ilmusid müüki taskukohased integraalskeemid.
*teed rajavaid = teedrajavaid ehk mõlemat moodi on õige.
*et teostada kasulikku tööd heli spektris Ei saa aru.
*Analoogsignaali töötluse korral tuginetakse elektrikomponentidele ...
*Sellised on näiteks voolutugevus, ...
*DS protsessor töötleb saadud andmeid vastavalt soovitule: digitaalse madal-, kõrg-, ribapääsfiltri või mõne muu algoritmi alusel. Koolon on liigne.
*Selleks, et siluda DAC poolt väljastatava signaali pinget, kasutatakse taastavat filtrit.
*tekst-kõneks süntees parem lihtsalt "kõnesüntees" (ja see termin linkida).
*On eri viise, kuidas signaal ...
*Aegesitus näitab, millal midagi toimub ...
*DSP lahendab probleemi, mõõtes ...
*iga salvestatud helirada
*optimiseerida → optimeerida
Kaldkirja kasutatakse ainult võõrkeelsete sõnade ja väljendite jaoks. Eestikeelsed terminid tuleb kaldkirja asemel linkida. Komadega ja ingliskeelsest lauseehitusest lahtisaamisega on natuke probleeme, aga muidu hea töö. Adeliine 10. november 2011, kell 15:10 (EET)
----
Korrigeerisin artiklit (muidugi ei olnud sisselogitud, aga mu IP on 193.40.10.181).
Tänud kriitika eest!
Karl.Tiirik 10. november 2011, kell 21:58 (EET)
thread_title: Retsensioon

message: Siin on oht, et lähevad segi andmetihendus (en:Data_compression#Audio) ja kompresseerimine (en:Dynamic range compression). Google leiab küll tekste, kus neid sõnu on kasutatud mõlemat pidi, aga sõnastikud pigem ütlevad, et kompressioon (või kokkusurumine) on dünaamilise ulatuse vähendamine, aga andmemahu vähendamine on tihendamine või pakkimine. , ,  (compression) Anthrax11 (arutelu) 10. november 2018, kell 13:29 (EET)
replies: text: Sõna ’kompressioon’ mine-vorm on ’komprimeerimine’, mitte ’kompresseerimine’. – LAviki (arutelu) 9. mai 2022, kell 10:10 (EEST)
thread_title:  Kompresseerimine